title: Rozhodnutie Rady (EÚ) 2015/1032 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Dominickým spoločenstvom o zrušení vízovej povinnosti pri krátkodobých pobytoch

text:
               3.7.2015

               SK

               Úradný vestník Európskej únie

               L 173/19

         ROZHODNUTIE RADY (EÚ) 2015/1032
   zo 7. mája 2015
   o podpise v mene Európskej únie a predbežnom vykonávaní Dohody medzi Európskou úniou a Dominickým spoločenstvom o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Dominické spoločenstvo presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Dominické spoločenstvo je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovať s Dominickým spoločenstvom o uzavretí Dohody medzi Európskou úniou a Dominickým spoločenstvom o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 12. novembra 2014 a boli úspešne zavŕšené 11. decembra 2014 parafovaním dohody prostredníctvom výmeny listov.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Dominickým spoločenstvom o zrušení vízovej povinnosti pri krátkodobých pobytoch (ďalej len „dohoda“) s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2016/268 z 12. februára 2016 o uzavretí v mene Európskej únie Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch

text:
               27.2.2016

               SK

               Úradný vestník Európskej únie

               L 52/3

         ROZHODNUTIE RADY (EÚ) 2016/268
   z 12. februára 2016
   o uzavretí v mene Európskej únie Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia rokovala v mene Európskej únie o Dohode so Svätou Luciou o zrušení vízovej povinnosti pri krátkodobých pobytoch (ďalej len „dohoda“).

               (2)

               V súlade s rozhodnutím Rady (EÚ) 2015/1031 (2) bola dohoda podpísaná a predbežne sa vykonáva od 28. mája 2015.

               (3)

               Touto dohodou sa zriaďuje Spoločný výbor odborníkov pre správu dohody. V tomto spoločnom výbore bude Únia zastúpená Komisiou, ktorej by mali asistovať zástupcovia členských štátov.

               (4)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Svätou Luciou o zrušení vízovej povinnosti pri krátkodobých pobytoch.
   Článok 2
   Predseda Rady vykoná oznámenie v mene Únie podľa článku 8 ods. 1 dohody (5).
   Článok 3
   Komisia, ktorej asistujú zástupcovia z členských štátov, zastupuje Úniu v spoločnom výbore odborníkov zriadenom podľa článku 6 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 12. februára 2016

            Za Radu

            predseda

         J.R.V.A. DIJSSELBLOEM

      (1)  Súhlas z 15. decembra 2015 (zatiaľ neuverejnený v úradnom vestníku).

      (2)  Rozhodnutie Rady (EÚ) 2015/1031 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch (Ú. v. EÚ L 173, 3.7.2015, s. 10).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2011/457/EÚ: Rozhodnutie Rady z  19. júla 2011 o pozícii, ktorú má Európska únia zaujať v Spoločnom výbore EHP v súvislosti so zmenou a doplnením protokolu 31 k Dohode o EHP o spolupráci v špecifických oblastiach mimo štyroch slobôd (MEDIA Mundus)

text:
               26.7.2011

               SK

               Úradný vestník Európskej únie

               L 194/2

         ROZHODNUTIE RADY
   z 19. júla 2011
   o pozícii, ktorú má Európska únia zaujať v Spoločnom výbore EHP v súvislosti so zmenou a doplnením protokolu 31 k Dohode o EHP o spolupráci v špecifických oblastiach mimo štyroch slobôd (MEDIA Mundus)
   (2011/457/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 166 a 173 a článok 218 ods. 9,
   so zreteľom na návrh Európskej komisie,
   keďže:

               (1)

               Protokol 31 k Dohode o Európskom hospodárskom priestore (1) (ďalej len „Dohoda o EHP“) obsahuje osobitné ustanovenia a opatrenia týkajúce sa spolupráce v špecifických oblastiach mimo štyroch slobôd.

               (2)

               Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady č. 1041/2009/ES z 21. októbra 2009, ktorým sa ustanovuje program spolupráce v audiovizuálnej oblasti s odborníkmi z tretích krajín (MEDIA Mundus) (2).

               (3)

               Protokol 31 k Dohode o EHP by sa preto mal zodpovedajúcim spôsobom zmeniť a doplniť.

               (4)

               Pozícia Únie v Spoločnom výboru EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Spoločnom výbore EHP k navrhnutej zmene a doplneniu protokolu 31 k Dohode o EHP, je založená na návrhu rozhodnutia spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. júla 2011

            Za Radu

            predseda

         M. SAWICKI

      (1)  Ú. v. ES L 1, 3.1.1994, s. 3.

      (2)  Ú. v. EÚ L 288, 4.11.2009, s. 10.

      NÁVRH
      ROZHODNUTIE SPOLOČNÉHO VÝBORU EHP č. …/2011
      z …,
      ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „dohoda“), a najmä na jej články 86 a 98,
      keďže:

                  (1)

                  Protokol 31 k dohode bol zmenený a doplnený rozhodnutím Spoločného výboru EHP č. …/… z … (1).

                  (2)

                  Je vhodné rozšíriť spoluprácu zmluvných strán dohody tak, aby zahŕňala rozhodnutie Európskeho parlamentu a Rady č. 1041/2009/ES z 21. októbra 2009, ktorým sa ustanovuje program spolupráce v audiovizuálnej oblasti s odborníkmi z tretích krajín (MEDIA Mundus) (2).

                  (3)

                  Protokol 31 k dohode by sa mal preto zmeniť a doplniť, aby sa umožnila táto rozšírená spolupráca. Táto zmena a doplnenie by sa mala uplatňovať s účinnosťou od 1. januára 2011,

            PRIJAL TOTO ROZHODNUTIE:
      Článok 1
      V článku 9 ods. 4 protokolu 31 k dohode sa dopĺňa táto zarážka:

                  „—

                     32009 D 1041: Rozhodnutie Európskeho parlamentu a Rady č. 1041/2009/ES z 21. októbra 2009, ktorým sa ustanovuje program spolupráce v audiovizuálnej oblasti s odborníkmi z tretích krajín (MEDIA Mundus) (Ú. v. EÚ L 288, 4.11.2009, s. 10).
                  Lichtenštajnsko bude vyňaté z účasti na tomto programe a nebude ani finančne prispievať na tento program.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia Spoločnému výboru EHP podľa článku 103 ods. 1 dohody (3).
      Uplatňuje sa od 1. januára 2011.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V …

               Za Spoločný výbor EHP

               predseda

               Tajomníci Spoločného výboru EHP

         (1)  Ú. v. EÚ L …

         (2)  Ú. v. EÚ L 288, 4.11.2009, s. 10.

         (3)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Komisie z 23. júna 2003, ktorým sa pozastavuje vyšetrovací proces o prekážke v obchode na základe Kanadou udržiavaných obchodných postupov, ktoré sa vzťahujú na určité zemepisné označenia vína

text:
Dôležité právne oznámenie

|

32003D0502

Úradný vestník L 170 , 09/07/2003 S. 0029 - 0029

		Rozhodnutie Komisiez 23. júna 2003,ktorým sa pozastavuje vyšetrovací proces o prekážke v obchode na základe Kanadou udržiavaných obchodných postupov, ktoré sa vzťahujú na určité zemepisné označenia vína(2003/502/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 3286/94 z 22. decembra 1994 stanovujúcim postupy spoločenstva v oblasti spoločnej obchodnej politiky s cieľom zaistenia uplatňovania práv spoločenstva podľa pravidiel medzinárodného obchodu najmä tých, ktoré boli vytvorené pod záštitou Svetovej obchodnej organizácie [1] zmeneného a doplneného nariadením (ES) č. 356/95 [2], najmä na jeho články 11 a 14,keďže:(1) 6. decembra 2001 CIVB (Conseil Interprofessionel du Vin de Bordeaux) vznieslo sťažnosť podľa článku 4 nariadenia Rady (ES) č. 3286/94 (ďalej len nariadenie);(2) CIVB vyhlásilo, že predaj Bordeaux a Médoc zo spoločenstva sa potýka v Kanade s množstvom prekážok v obchode v zmysle článku 2 ods. 1 nariadenia, t. j. "postup prijatý alebo udržiavaný treťou krajinou s ohľadom na medzinárodné obchodné pravidlá o založení práva pôsobenia";(3) výsledky údajnej prekážky z dodatku C-57 k aktu o kanadských obchodných známkach, ktorý pripravil o zemepisné označenia Bordeaux a Médoc o všeobecnú ochranu v súhlase s požiadavkami o ochraných známkach stanovených SOO Dohodou o obchodných aspektoch práv k duševnému vlastníctvu pre zemepisné označenia vína;(4) Komisia rozhodla, že sťažnosť obsahuje dostatočný dôkaz oprávňujúci začatie vyšetrovacieho postupu. V Úradnom vestníku Európskych spoločenstiev [3] bolo uverejnené zodpovedajúce oznámenie;(5) vyšetrovanie potvrdilo právoplatný nárok sťažovateľa, že dodatok C-57 k aktu o kanadských obchodných známkach narúša články 23.1 a 2, ako aj článok 243 (inak nazývaný nehybná klauzula) TRIPSu a že takéto porušovania nesmú byť posudzované na základe výnimky podľa článku 24.6 TRIPSu;(6) vyšetrovací postup tiež potvrdil, že vína Bordeaux, ktoré sú úzko spojené iba s Bordeaux/Médoc výrobnou značkou, sú na kanadskom obchodnom trhu podstatne rozšírené. Ak takáto hodnota nie je riadne chránená, držitelia zemepisných označení "Bordeaux" a "Médoc" vidia ich pozíciu na trhu v Kanade vážne ohraničenú. Tento záujem môže vyústiť do nepriaznivých obchodných dôsledkov pre výrobcov vín "Bordeaux" a "Médoc". Preto možno usudzovať, že dodatok C-57 hrozí pôsobením nepriaznivých obchodných dôsledkov na sťažovateľa v zmysle článku 2 ods. 4 a článku 10 ods. 4 nariadenia;(7) 12. februára 2003 Poradný výbor založený nariadením vzal do úvahy záverečnú správu o vyšetrovacom postupe;(8) 24. apríla 2003 Komisia začala bilaterálnu dohodu s Kanadou o obchode s vínom a liehovinami, ktorá už nadobudla účinnosť, ktorá by mohla prispieť k ochrane záujmov spoločenstva v tomto odvetví. Táto dohoda poskytne najmä konečné odstránenie mien zaradených ako "nechránené" v Kanade, zahŕňajúce "Bordeaux", "Médoc" a "Medoc" nadobudnutím účinnosti dohody;(9) postup však nemôže byť skončený, kým označenia "Bordeaux", "Médoc" a "Medoc" nebudú skutočne odstránené zo zoznamu nechránených v dodatku C-57;(10) Komisia uváži, či je vhodné pozastaviť postup;(11) opatrenia ustanovené v tomto nariadení sú v súlade so stanoviskom Poradného výboru,ROZHODLA TAKTO:Jediný článokVyšetrovací postup o prekážkach v obchode na základe Kanadou udržiavaných obchodných postupov, ktoré sa vzťahujú na určité zemepisné označenia vína sa pozastavuje.V Bruseli 23. júna 2003Za KomisiuPascal Lamyčlen Komisie[1] Ú. v. ES L 349, 31.12.1994, s. 71.[2] Ú. v. ES L 41, 23.2.1995, s. 3.[3] Ú. v. ES C 124, 25.5.2002, s. 6.--------------------------------------------------


title: 2011/659/CFSP: Rozhodnutie Politického a bezpečnostného výboru EUJUST LEX-Iraq/2/2011 z  30. septembra 2011 o vymenovaní vedúceho integrovanej misie Európskej únie pre oblasť právneho štátu v Iraku, EUJUST LEX-Iraq

text:
               7.10.2011

               SK

               Úradný vestník Európskej únie

               L 263/16

         ROZHODNUTIE POLITICKÉHO A BEZPEČNOSTNÉHO VÝBORU EUJUST LEX-IRAQ/2/2011
   z 30. septembra 2011
   o vymenovaní vedúceho integrovanej misie Európskej únie pre oblasť právneho štátu v Iraku, EUJUST LEX-Iraq
   (2011/659/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/330/SZBP zo 14. júna 2010 o integrovanej misii Európskej únie pre oblasť právneho štátu v Iraku, EUJUST LEX-Iraq (1), a najmä na jeho článok 9 ods. 2,
   keďže:

               (1)

               Podľa rozhodnutia 2010/330/SZBP je Politický a bezpečnostný výbor poverený v súlade s článkom 38 zmluvy prijímať príslušné rozhodnutia na účely politickej kontroly a strategického riadenia integrovanej misie Európskej únie pre oblasť právneho štátu v Iraku (EUJUST LEX-Iraq), vrátane rozhodnutia o vymenovaní vedúceho misie.

               (2)

               Vysoká predstaviteľka Únie pre zahraničné veci a bezpečnostnú politiku navrhla vymenovanie brigádneho generála László HUSZÁRA za vedúceho misie EUJUST LEX-Iraq od 1. októbra 2011,

         PRIJAL TOTO ROZHODNUTIE:
   Článok 1
   Brigádny generál László HUSZÁR sa týmto vymenúva za vedúceho misie EUJUST LEX-Iraq od 1. októbra 2011.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 30. septembra 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 149, 15.6.2010, s. 12.


title: 2007/675/ES: Rozhodnutie Komisie zo 17. októbra 2007 , ktorým sa zriaďuje Skupina expertov pre boj proti obchodovaniu s ľuďmi

text:
               20.10.2007

               SK

               Úradný vestník Európskej únie

               L 277/29

      ROZHODNUTIE KOMISIE

   zo 17. októbra 2007,
   ktorým sa zriaďuje Skupina expertov pre boj proti obchodovaniu s ľuďmi
   (2007/675/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V záujme posilnenia boja proti obchodovaniu s ľuďmi na európskej úrovni a v súlade s Bruselskou deklaráciou (1) (2002), v ktorej bola vyjadrená potreba toho, aby Komisia zriadila skupinu expertov pre boj proti obchodovaniu s ľuďmi, bola rozhodnutím Komisie 2003/209/ES vytvorená takáto konzultačná skupina, nazvaná Skupina expertov pre boj proti obchodovaniu s ľuďmi (2).

               (2)

               Skupina expertov pre boj proti obchodovaniu s ľuďmi bola poverená tým, aby prispievala k rozvoju prevencie obchodovania s ľuďmi a boja proti nemu, aby umožnila Komisii zhromaždiť stanoviská v súvislosti s iniciatívami Komisie v oblasti obchodovania s ľuďmi a aby pripravila správu vychádzajúcu z odporúčaní uvedených v Bruselskej deklarácii. V decembri 2004 skupina expertov predložila správu spolu s odporúčaniami, čo má napomôcť vypracovaniu ďalších konkrétnych návrhov na európskej úrovni.

               (3)

               Oznámenie Komisie z 18. októbra 2005 nazvané Boj proti obchodovaniu s ľuďmi – jednotný prístup a návrhy akčného plánu (3) vychádzalo predovšetkým z tejto správy a z odporúčaní vypracovaných skupinou expertov. Dňa 1. decembra 2005 Rada prijala Plán EÚ osvedčených postupov, noriem a spôsobov práce pre boj proti obchodovaniu s ľuďmi a jeho predchádzanie (4), v ktorom sa zohľadňuje viacero návrhov z tohto oznámenia Komisie.

               (4)

               Vzhľadom na to, že Skupina expertov pre boj proti obchodovaniu s ľuďmi odviedla od roku 2003 cennú prácu, ktorou pomohla Komisii rozvinúť svoju politiku v tejto oblasti, a vzhľadom na zvyšujúcu sa dôležitosť politiky v oblasti obchodovania s ľuďmi na globálnej úrovni skupina expertov by mala pokračovať vo svojej práci. Po rozšírení Európskej únie je potrebné vydať nové rozhodnutie. Mala sa rozšíriť aj pôsobnosť skupiny expertov, ktorá by vzhľadom na meniaci sa charakter fenoménu obchodovania s ľuďmi mala mať možnosť využívať širší rozsah odborných znalostí.

               (5)

               Skupina expertov by mala naďalej radiť Komisii a zohľadňovať pritom súčasný vývoj na európskej, národnej i medzinárodnej úrovni. Konkrétne by mala pomáhať Komisii pri implementácii a rozvíjaní činností plánovaných v EÚ pláne osvedčených postupov, noriem a spôsobov práce pre boj proti obchodovaniu s ľuďmi a jeho predchádzanie z decembra 2005 a venovať pritom zvláštnu pozornosť zneužívaniu v pracovnom procese.

               (6)

               Skupina expertov by sa mala skladať z 21 členov, ktorí budú vyváženým spôsobom zastupovať orgány verejnej moci členských štátov EÚ a neziskové organizácie Európskej únie, ako aj Europol. Na členstvo by mali byť oprávnení aj experti z akademickej obce a konzultanti so špecializáciou na neziskový sektor.

               (7)

               Skupina expertov by mala mať možnosť vytvárať podskupiny, čo by ich sústredením sa na špecifický problém skupine uľahčovalo a urýchľovalo prácu. Pôsobnosť týchto podskupín by mala byť dohodnutá na úrovni celej skupiny expertov a mala by byť jasne vymedzená.

               (8)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom (5), je potrebné stanoviť pravidlá poskytovania informácií členmi skupiny expertov.

               (9)

               S osobnými údajmi týkajúcimi sa členov skupiny by sa malo nakladať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

               (10)

               Funkčné obdobie členov skupiny by malo byť tri roky a členstvo by malo byť obnoviteľné.

               (11)

               Rozhodnutie 2003/209/ES by sa malo zrušiť,

         ROZHODLA TAKTO:
   Článok 1
   Skupina expertov pre boj proti obchodovaniu s ľuďmi
   Týmto sa vytvára Skupina expertov pre boj proti obchodovaniu s ľuďmi, ďalej uvádzaná ako „skupina“.
   Článok 2
   Konzultácie
   1.   Komisia môže konzultovať so skupinou všetky otázky, ktoré sa týkajú obchodovania s ľuďmi.
   2.   Úlohou skupiny je:

               a)

               etablovať spoluprácu v otázkach týkajúcich sa obchodovania s ľuďmi medzi členskými štátmi, ostatnými stranami uvedenými v článku 3 ods. 2 písm. b) a Komisiou;

               b)

               pomáhať Komisii vydávaním stanovísk týkajúcich sa obchodovania s ľuďmi a zabezpečením zachovania nadväznosti pri riešení tejto otázky;

               c)

               pomáhať Komisii pri hodnotení vývoja politiky v oblasti obchodovania s ľuďmi na európskej, národnej i medzinárodnej úrovni;

               d)

               pomáhať Komisii pri hľadaní a vymedzovaní možných relevantných opatrení a iniciatív v rámci celého spektra politiky v oblasti obchodovania s ľuďmi na európskej a národnej úrovni;

               e)

               skupina expertov vydáva pre Komisiu na jej žiadosť alebo z vlastnej iniciatívy stanoviská a správy, pričom zohľadňuje implementáciu a rozvíjanie plánu osvedčených postupov EÚ, noriem a spôsobov práce pre boj proti obchodovaniu s ľuďmi a jeho predchádzanie v Európskej únii, ako aj súvisiace spôsoby zneužívania. Bude brať do úvahy aj rodové hľadisko.

         3.   Pri riešení osobitných otázok môže predseda skupiny odporučiť Komisii, že je vhodné poradiť sa so skupinou.
   Článok 3
   Členstvo a menovanie
   1.   Skupina sa skladá z 21 členov. Výzva na podanie žiadosti o členstvo v skupine bude uverejnená v Úradnom vestníku Európskej únie a na verejne prístupnej internetovej stránke Generálneho riaditeľstva pre spravodlivosť, slobodu a bezpečnosť.
   2.   Členovia skupiny sú menovaní z radov expertov s odbornými znalosťami a skúsenosťami v boji proti obchodovaniu s ľuďmi vrátane obchodovania s ľuďmi v pracovnom procese. Budú vyberaní:

               a)

               zo správnych orgánov členských štátov (najviac 11 členov);

               b)

               z medzivládnych, medzinárodných a mimovládnych organizácií pôsobiacich na európskej úrovni, s riadne doloženými odbornými znalosťami a skúsenosťami v oblasti obchodovania s ľuďmi (najviac päť členov);

               c)

               zo sociálnych partnerov a zamestnávateľských združení pôsobiacich na európskej úrovni (najviac štyria členovia);

               d)

               z Europolu (jeden člen);

               e)

               členmi skupiny sa môžu stať aj jednotlivci so skúsenosťami získanými z akademického výskumu pre súkromné alebo verejné vysoké školy alebo inštitúcie v členských štátoch (najviac dvaja členovia).

         3.   Členovia uvedení v odseku 2 písm. a) sú určení a menovaní Komisiou na návrh členských štátov. Členovia uvedení v odseku 2 písm. b), c) a e) sú menovaní Komisiou spomedzi tých, ktorí reagovali na výzvu na podanie žiadosti o členstvo. Člen uvedený v odseku 2 písm. d) je menovaný Europolom.
   4.   Na základe výzvy na podanie žiadosti o členstvo sa uchádzači, ktorí boli pokladaní za vhodných pre členstvo v skupine, ale neboli menovaní, uvedú, ak s tým súhlasia, na rezervnom zozname. Komisia zoznam využije v prípade potreby pri vymenúvaní náhradníkov.
   5.   Členovia skupiny zostávajú vo funkcii dovtedy, kým ich nenahradia alebo im neuplynie funkčné obdobie.
   6.   Členov, ktorí už nedokážu účinne prispievať k práci v skupine, ktorí sa vzdajú členstva, alebo nespĺňajú podmienky stanovené v odseku 3 tohto článku alebo v článku 287 zmluvy, možno na zostávajúce funkčné obdobie nahradiť.
   7.   Členovia vymenovaní na základe osobnej spôsobilosti každoročne podpisujú záväzok, že budú konať vo verejnom záujme, a vyhlásenie, v ktorom uvedú, či existujú alebo neexistujú akékoľvek záujmy, ktoré by mohli ohroziť ich objektívnosť.
   8.   Mená členov vymenovaných na základe osobnej spôsobilosti sa uverejňujú na internetovej stránke GR pre spravodlivosť, slobodu a bezpečnosť a v sérii C Úradného vestníka Európskej únie.
   9.   Mená členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 4
   Fungovanie skupiny
   1.   Skupina si zo svojich členov jednoduchou väčšinou volí predsedu a dvoch podpredsedov.
   2.   Po dohode s Komisiou sa môžu v rámci skupiny vytvoriť podskupiny, ktoré skúmajú špecifické otázky, pričom pôsobnosť im stanoví skupina. Podskupiny sa skladajú maximálne z deviatich členov, a len čo im vyprší mandát, treba ich rozpustiť.
   3.   Informácie získané v rámci účasti na práci skupiny alebo jej podskupiny nemožno voľne šíriť, ak sa podľa názoru Komisie tieto informácie týkajú dôverných záležitostí.
   4.   Skupina a jej podskupiny sa zvyčajne stretávajú v priestoroch Komisie v súlade s postupmi a harmonogramom stanovenými Komisiou. Komisia zabezpečuje sekretárske služby potrebné pre zasadnutia skupiny a jej podskupín. Na zasadnutiach skupiny a jej podskupín môžu byť prítomní zástupcovia zainteresovaných útvarov Komisie.
   5.   Skupina prijíma svoj rokovací poriadok na základe štandardného rokovacieho poriadku prijatého Komisiou.
   6.   Komisia môže uverejniť akýkoľvek súhrnný alebo pracovný dokument alebo závery či čiastočné závery pripravené skupinou, a to v pôvodnom jazyku predmetného dokumentu.
   Článok 5
   Ďalší experti
   1.   Komisia môže prizvať k práci v skupine expertov alebo pozorovateľov mimo skupiny, ktorí sa vyznajú v špecifickej problematike práve riešenej skupinou.
   2.   Komisia môže prizvať k účasti na zasadnutí skupiny oficiálnych predstaviteľov členských štátov, kandidátskych krajín alebo tretích krajín a tiež medzinárodných, medzivládnych a mimovládnych organizácií.
   Článok 6
   Výdavky na zasadnutia
   1.   V súlade s ustanoveniami Komisie o náhradách pre externých expertov Komisia hradí členom a expertom cestovné náklady a v prípade potreby náklady na stravu a ubytovanie vynaložené v súvislosti s činnosťou skupiny.
   2.   Členom, expertom a pozorovateľom neprislúcha za poskytované služby odmena.
   3.   Výdavky na zasadnutia sa hradia v rámci ročného rozpočtu, ktorý skupine pridelili príslušné útvary Komisie.
   Článok 7
   Zrušovacie ustanovenie
   Rozhodnutie 2003/209/ES sa zrušuje.
   Článok 8
   Uplatňovanie
   Toto rozhodnutie sa uplatňuje tri roky.

      V Bruseli 17. októbra 2007

            Za Komisiu

         Franco FRATTINI

            podpredseda

      (1)  Bruselská deklarácia bola prijatá na Európskej konferencii o predchádzaní obchodovaniu s ľuďmi a boji proti nemu – Globálna výzva pre 21. storočie z 18. až 20. septembra 2002 (Ú. v. EÚ C 137, 12.6.2003, s. 1).

      (2)  Ú. v. EÚ L 79, 26.3.2003, s. 25.

      (3)  KOM(2005) 514 v konečnom znení.

      (4)  Ú. v. EÚ C 311, 9.12.2005, s. 1.

      (5)  Ú. v. ES L 317, 3.12.2001, s. 1. Rozhodnutie naposledy zmenené a doplnené rozhodnutím 2006/548/ES, Euratom (Ú. v. EÚ L 215, 5.8.2006, s. 38).

      (6)  Ú. v. ES L 8, 12.1.2001, s. 1.


title: 2011/460/EÚ: Rozhodnutie Rady z  19. júla 2011 , ktorým sa vymenúva švédsky náhradník Výboru regiónov

text:
               26.7.2011

               SK

               Úradný vestník Európskej únie

               L 194/32

         ROZHODNUTIE RADY
   z 19. júla 2011,
   ktorým sa vymenúva švédsky náhradník Výboru regiónov
   (2011/460/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh švédskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Carin JÄMTINOVEJ sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Roger MOGERT, Ledamot i kommunfullmäktige, Stockholms kommun.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 19. júla 2011

            Za Radu

            predseda

         M. SAWICKI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2013/562/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej policajnej akadémie za rozpočtový rok 2011

text:
               16.11.2013

               SK

               Úradný vestník Európskej únie

               L 308/180

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej policajnej akadémie za rozpočtový rok 2011
   (2013/562/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej policajnej akadémie za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2011 spolu s odpoveďami akadémie (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2005/681/SVV z 20. septembra o zriadení Európskej policajnej akadémie (EPA) a o zrušení rozhodnutia 2000/820/SVV (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na rozhodnutie Komisie K(2011)4680 z 30. júna 2011, ktorým sa na žiadosť Európskej policajnej akadémie udeľuje súhlas s výnimkou z nariadenia (ES, Euratom) č. 2343/2002,

               —

               so zreteľom na správu Európskej policajnej akadémie z 12. júla 2010 o uhrádzaní súkromných výdavkov (10/0257/KA),

               —

               so zreteľom na externý audit uhrádzania súkromných výdavkov zadaný Európskou policajnou akadémiou (zákazka s ref. č. CEPOL/2010/001),

               —

               so zreteľom na záverečnú správu o päťročnom externom hodnotení Európskej policajnej akadémie (zákazka s ref. č. CEPOL/CT/2010/002),

               —

               so zreteľom na výročnú správu o činnosti Generálneho riaditeľstva pre spravodlivosť, slobodu a bezpečnosť za rok 2009,

               —

               so zreteľom na 4. správu Európskej policajnej akadémie o pokroku v plnení viacročného akčného plánu na roky 2010 – 2014,

               —

               so zreteľom na správu Dvora audítorov o vykonávaní viacročného akčného plánu Európskej policajnej akadémie na roky 2010 – 2014,

               —

               so zreteľom na oznámenie Útvaru pre vnútorný audit (IAS) zo 4. júla 2011 [ref. Ares (2011) 722479] o 3. správe o pokroku v plnení viacročného akčného plánu Európskej policajnej akadémie na roky 2010 – 2014,

               —

               so zreteľom na správu Európskej policajnej akadémie o uplatňovaní uznesenia Európskeho parlamentu s názvom Udelenie absolutória za rozpočtový rok 2009: Európska policajná akadémia a prílohy k tejto správe,

               —

               so zreteľom na správu Európskej policajnej akadémie o uplatňovaní jej príručky verejného obstarávania v období od 1. júla 2010 do 1. júla 2011 a prílohu k tejto správe,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0064/2013),

               1.

               udeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 23.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej policajnej akadémie za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2011 spolu s odpoveďami akadémie (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (nariadenie o rozpočtových pravidlách), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) a o zrušení rozhodnutia 2000/820/SVV (4), a najmä na jeho článok 16,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na rozhodnutie Komisie K(2011)4680 z 30. júna 2011, ktorým sa na žiadosť Európskej policajnej akadémie udeľuje súhlas s výnimkou z nariadenia (ES, Euratom) č. 2343/2002,

                  —

                  so zreteľom na správu Európskej policajnej akadémie z 12. júla 2010 o uhrádzaní súkromných výdavkov (10/0257/KA),

                  —

                  so zreteľom na externý audit uhrádzania súkromných výdavkov zadaný Európskou policajnou akadémiou (zákazka s ref. č. CEPOL/2010/001),

                  —

                  so zreteľom na záverečnú správu o päťročnom externom hodnotení Európskej policajnej akadémie (zákazka s ref. č. CEPOL/CT/2010/002),

                  —

                  so zreteľom na výročnú správu o činnosti Generálneho riaditeľstva pre spravodlivosť, slobodu a bezpečnosť za rok 2009,

                  —

                  so zreteľom na 4. správu Európskej policajnej akadémie o pokroku v plnení viacročného akčného plánu na roky 2010 – 2014,

                  —

                  so zreteľom na správu Dvora audítorov o vykonávaní viacročného akčného plánu Európskej policajnej akadémie na roky 2010 – 2014,

                  —

                  so zreteľom na oznámenie Útvaru pre vnútorný audit (IAS) zo 4. júla 2011 [ref. Ares (2011) 722479] o 3. správe o pokroku v plnení viacročného akčného plánu Európskej policajnej akadémie na roky 2010 – 2014,

                  —

                  so zreteľom na správu Európskej policajnej akadémie o uplatňovaní uznesenia Európskeho parlamentu s názvom Udelenie absolutória za rozpočtový rok 2009: Európska policajná akadémia a prílohy k tejto správe,

                  —

                  so zreteľom na správu Európskej policajnej akadémie o uplatňovaní jej príručky verejného obstarávania v období od 1. júla 2010 do 1. júla 2011 a prílohu k tejto správe,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0064/2013),

                  A.

                  keďže Európska policajná akadémia (ďalej len „akadémia“), ktorá sídli v Bramshille, bola zriadená rozhodnutím Rady 2000/820/SVV, ktoré bolo v roku 2005 zrušené a nahradené rozhodnutím Rady 2005/681/SVV;

                  B.

                  keďže akadémia bola zriadená v roku 2001 a s účinnosťou od 1. januára 2006 sa stala subjektom Spoločenstva v zmysle článku 185 nariadenia o rozpočtových pravidlách, čím sa na ňu začali vzťahovať ustanovenia rámcového nariadenia o rozpočtových pravidlách pre agentúry;

                  C.

                  keďže Dvor audítorov vo svojich správach o overení ročných účtovných závierok akadémie za rozpočtové roky 2006, 2007 a 2009 vzniesol výhrady voči zákonnosti a správnosti príslušných operácií z dôvodu, že postupy verejného obstarávania neboli v súlade s ustanoveniami nariadenia o rozpočtových pravidlách;

                  D.

                  keďže Dvor audítorov vo svojej správe o overení ročnej účtovnej závierky akadémie za rozpočtový rok 2008 poukázal na svoje stanovisko týkajúce sa spoľahlivosti účtovnej závierky bez toho, aby voči nej výslovne vzniesol výhrady, a vzniesol výhrady voči zákonnosti a správnosti príslušných operácií;

                  E.

                  keďže vo svojom rozhodnutí zo 7. októbra 2010 sa Európsky parlament rozhodol neudeliť riaditeľovi akadémie absolutórium za plnenie rozpočtu akadémie za rozpočtový rok 2008 (6);

                  F.

                  keďže vo svojom rozhodnutí z 10. mája 2011 sa Európsky parlament rozhodol, že odloží udelenie absolutória riaditeľovi akadémie za plnenie rozpočtu akadémie za rozpočtový rok 2009 (7), ale potom ho udelil vo svojom rozhodnutí z 25. októbra 2011 (8);

                  G.

                  keďže Dvor audítorov vo svojej správe o overení ročnej účtovnej závierky akadémie za rozpočtový rok 2010 vyhlásil po prvýkrát odvtedy, ako sa akadémia stala agentúrou, že získal primeranú istotu o tom, že účtovná závierka za rozpočtový rok 2008 je spoľahlivá a že príslušné operácie sú zákonné a správne;

                  H.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2011 je spoľahlivá a že príslušné operácie sú zákonné a správne;

                  I.

                  keďže 10. mája 2012 Európsky parlament udelil riaditeľovi akadémie absolutórium za plnenie rozpočtu akadémie za rozpočtový rok 2010 (9) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval akadémiu, aby vo svojich konečných ročných účtovných závierkach začala jasne rozlišovať medzi jednotlivými zložkami príspevku Únie do rozpočtu akadémie,

                              —

                              vyzval akadémiu, aby podnikla kroky s cieľom vyhnúť sa opakovaniu nedostatkov, ktoré sa vyskytli pri príprave jednotlivých rozpočtov,

                              —

                              pripomenul, že nedodržiavanie konečných termínov je jedným z hlavných faktorov obmedzujúcich riadne finančné hospodárenie, a požiadal akadémiu, aby informovala orgán udeľujúci absolutórium o vykonávaní rozhodnutia 34/2010/GB,

                              —

                              požiadal akadémiu, aby informovala orgán udeľujúci absolutórium o účinnosti vykonávania „veľmi dôležitého“ odporúčania Útvaru pre vnútorný audit týkajúceho sa úplnosti vnútorných záznamov o výdavkoch na služobné cesty,

                              —

                              vyzval akadémiu, aby poskytla Európskemu parlamentu najnovšie informácie o stave plnenia nových 16 noriem vnútornej kontroly (ICS) Komisie, ktoré boli schválené správnou radou akadémie a nahrádzajú pôvodné ICS;

                  J.

                  keďže Komisia rozhodnutím K(2011)4680 z 30. júna 2011 udelila akadémii výnimku z ustanovení článku 74b nariadenia (ES, Euratom) č. 2343/2002;

                  K.

                  keďže rozpočet akadémie na rok 2011 bol 8 341 000 EUR v porovnaní so 7 800 000 EUR v roku 2010, čo predstavuje zvýšenie o 6,93 %;

                  L.

                  keďže príspevok Únie do rozpočtu akadémie na rok 2011 bol vo výške 8 341 000 EUR;

                  M.

                  keďže zostatok uvedený na účte výsledku rozpočtového hospodárenia akadémie za rok 2011 bol pozitívny a celkovo predstavoval 1 358 764,32 EUR,

                  1.

                  je presvedčený, že by sa mali ďalej preskúmať spoločné aspekty akadémie a Európskeho policajného úradu, pričom sa zohľadnia výsledky štúdie, ktorú akadémia vydala v roku 2011 (zákazka s ref. č. CEPOL/CT/2010/002); konštatuje, že akadémia má opustiť svoje súčasné priestory v Bramshille (UK) v marci roku 2014; žiada, aby Komisia predložila návrh na presídlenie akadémie do Haagu (NL), kde sídli Európsky policajný úrad, aby mohli zdieľať zariadenia a služby a ťažiť zo synergií bez toho, aby boli ohrozené základné úlohy a autonómia oboch agentúr, a aby predložila tento návrh Európskeho parlamentu a Rade; zdôrazňuje, že rýchle rozhodnutie o presídlení akadémie by zmenšilo neistotu, ktorá môže mať nepriaznivý dosah na zamestnancov a postupy prijímania zamestnancov;

         Rozpočtové a finančné hospodárenie

                  2.

                  berie na vedomie skutočnosť, že akadémii poskytlo jej celkový rozpočet na rok 2011 vo výške 8 341 000 EUR Generálne riaditeľstvo pre vnútorné záležitosti;

                  3.

                  na základe konečných finančných výkazov akadémie konštatuje, že v roku 2011 sa vyskytli prípady neefektívnosti vo finančnom hospodárení, ako je napríklad využívanie platieb v nesprávnych rozpočtových riadkoch v rámci kapitol alebo hláv; vyzýva akadémiu, aby orgánu udeľujúcemu absolutórium poskytla čo najskôr ďalšie podrobné informácie o tejto otázke vrátane príslušných súm a rozpočtových riadkov, ako aj o opatreniach vykonaných v záujme nápravy tejto situácie;

         Prenesené rozpočtové prostriedky

                  4.

                  na základe výročnej správy o činnosti akadémie za rok 2011 konštatuje, že v hlave I (výdavky na zamestnancov) bolo využitých takmer 100 % viazaných rozpočtových prostriedkov, pričom miera využitia platobných rozpočtových prostriedkov bola 93,98 %;

                  5.

                  na základe výročnej správy o činnosti konštatuje, že v hlave II (administratívne výdavky) bolo využitých 99,93 % viazaných rozpočtových prostriedkov, pričom miera využitia platobných rozpočtových prostriedkov bola 88,86 %;

                  6.

                  na základe výročnej správy o činnosti konštatuje, že v hlave III (operačné výdavky) bolo z celkového rozpočtu vo výške 4 063 000 EUR využitých 93,31 % viazaných rozpočtových prostriedkov v porovnaní s 99,56 % v roku 2010, pričom miera využitia platobných rozpočtových prostriedkov bola 55,98 % v porovnaní so 45,20 % v roku 2010;

                  7.

                  na základe správy Dvora audítorov konštatuje, že do roka 2012 boli prenesené prostriedky vo výške 1 772 523 EUR (22 %), z toho 208 813 EUR v rámci hlavy I, 47 275 EUR v rámci hlavy II a 1 516 435 EUR v rámci hlavy III; vyzýva akadémiu, aby informovala orgán udeľujúci absolutórium o opatreniach prijatých na odstránenie tohto nedostatku, keďže vysoký objem prenesených rozpočtových prostriedkov poukazuje na nedostatky v plánovaní a plnení rozpočtu a je v rozpore so zásadou ročnej platnosti rozpočtu;

                  8.

                  na základe správy Dvora audítorov konštatuje, že z rozpočtových prostriedkov vo výške 2,5 milióna EUR, ktoré boli prenesené z roku 2010, bolo v roku 2011 zrušených 0,7 milióna EUR (27,5 %); vyzýva akadémiu, aby informovala orgán udeľujúci absolutórium o opatreniach prijatých na odstránenie tohto nedostatku, keďže vysoký objem zrušených rozpočtových prostriedkov poukazuje na nedostatky v plánovaní a plnení rozpočtu a je v rozpore so zásadou ročnej platnosti rozpočtu;

                  9.

                  na základe výročnej správy o činnosti konštatuje, že bolo využitých 96,74 % viazaných rozpočtových prostriedkov; ďalej konštatuje, že sa vynaložilo 75,21 % platobných rozpočtových prostriedkov (6 273 389 EUR);

         Presuny

                  10.

                  na základe správy Dvora audítorov konštatuje, že v roku 2011 akadémia uskutočnila 38 rozpočtových presunov vo výške 1,8 milióna EUR; domnieva sa, že by sa mali ďalej zlepšovať postupy plánovania a plnenia rozpočtu, a vyzýva akadémiu, aby informovala orgán udeľujúci absolutórium o opatreniach prijatých na odstránenie uvedeného nedostatku, keďže táto situácia poukazuje na nedostatky v plánovaní rozpočtu a je v rozpore so zásadou špecifikácie rozpočtu;

         Postupy obstarávania

                  11.

                  na základe výročnej správy o činnosti konštatuje, že v roku 2011 sa naďalej vyvíjalo úsilie o zlepšenie postupov akadémie v oblasti obstarávania a bolo dokončených celkovo 40 postupov obstarávania, pričom jeden postup k 31. decembru 2011 stále prebiehal;

         Vnútorný audit

                  12.

                  na základe výročnej správy o činnosti (10) konštatuje, že akadémia podnikla kroky v záujme zefektívnenia svojej vnútornej kontroly prijatím 16 noriem vnútornej kontroly a prijatím úradníka pre vnútornú kontrolu v auguste 2011; víta hodnotenie súladu týkajúce sa miery vykonávania 16 noriem vnútornej kontroly, ktoré sa vypracovalo v štvrtom štvrťroku 2011 a ktoré ukázalo, že akadémia vo všeobecnosti dodržiavala požiadavky noriem vnútornej kontroly;

                  13.

                  na základe výročnej správy o činnosti konštatuje, že panel pre vnútorný audit začal fungovať v roku 2011; víta tri hlavné audity, ktoré akadémia vykonala v priebehu roka 2011; Dvor audítorov vykonal dva externé audity a Útvar pre vnútorný audit Komisie vykonal jeden vnútorný audit;

         Postupy prijímania zamestnancov

                  14.

                  na základe správy Dvora audítorov konštatuje, že akadémia potrebuje zlepšiť transparentnosť postupov prijímania zamestnancov; naliehavo vyzýva akadémiu, aby informovala orgán udeľujúci absolutórium o opatreniach, ktoré prijala na odstránenie tohto nedostatku; berie na vedomie informáciu akadémie, že v júni 2012 sa zrevidovali normy a vzory dokumentácie pre každú etapu postupov prijímania zamestnancov s cieľom zabezpečiť väčšiu transparentnosť a jasnosť dokumentácie; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  15.

                  poznamenáva, že v roku 2011 bolo ukončených 10 postupov prijímania zamestnancov a že na konci roka 2011 akadémia zamestnávala 23 z 26 dočasných zamestnancov predpokladaných v pláne pracovných miest, a to po odchode jedného zamestnanca k 15. decembru 2011, keďže predtým boli voľné iba dve pracovné miesta; okrem toho poznamenáva, že celkový počet zamestnancov akadémie je 38, pričom akadémia navyše zamestnáva päť vyslaných národných expertov;

         Výkonnosť

                  16.

                  vyzdvihuje úsilie akadémie o zlepšenie svojej výkonnosti bez zvyšovania rozpočtu, ako aj výsledky, ktoré dosiahla; okrem iného blahoželá agentúre v súvislosti s tým, že v plnej miere reagovala na požiadavky Európskeho parlamentu a na súčasné rozpočtové výzvy tak, že radikálne znížila svoje náklady na riadenie;

                  17.

                  vyzdvihuje úsilie akadémie v rámci racionalizácie a zlepšovania efektívnosti jej riadenia, napríklad prostredníctvom vykonávania opatrení na zrušenie výborov a zníženie počtu schôdzí správnej rady za rok, ktoré by sa teraz malo zameriavať najmä na tvorbu politiky a prijímanie rozhodnutí na strategickej úrovni a v dlhodobom horizonte;

                  18.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (11) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 23.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 256, 1.10.2005, s. 63.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 320, 7.12.2010, s. 11.

         (7)  Ú. v. EÚ L 250, 27.9.2011, s. 260.

         (8)  Ú. v. EÚ L 313, 26.11.2011, s. 17.

         (9)  Ú. v. EÚ L 286, 17.10.2012, s. 156.

         (10)  Výročná správa o činnosti za rok 2011, s. 14.

         (11)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/790/EÚ: Rozhodnutie Rady zo 14. novembra 2011 o podpise Dobrovoľnej dohody o partnerstve medzi Európskou úniou a Stredoafrickou republikou o vynútiteľnosti práva a správe v lesnom hospodárstve a obchode s drevom a produktmi z dreva, ktoré sa dovážajú do Európskej únie (FLEGT)

text:
               3.12.2011

               SK

               Úradný vestník Európskej únie

               L 320/2

         ROZHODNUTIE RADY
   zo 14. novembra 2011
   o podpise Dobrovoľnej dohody o partnerstve medzi Európskou úniou a Stredoafrickou republikou o vynútiteľnosti práva a správe v lesnom hospodárstve a obchode s drevom a produktmi z dreva, ktoré sa dovážajú do Európskej únie (FLEGT)
   (2011/790/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 3 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Komisia v oznámení Európskemu parlamentu a Rade z mája 2003 s názvom Vynútiteľnosť práva, správa a obchod v lesnom hospodárstve (FLEGT) – Návrh na akčný plán Európskej únie vyzvala, aby sa prijali opatrenia proti nezákonnej ťažbe dreva prostredníctvom dobrovoľných dohôd o partnerstve s krajinami produkujúcimi drevo. Závery Rady týkajúce sa tohto akčného plánu boli prijaté v októbri 2003 (1) a Európsky parlament prijal uznesenie v tejto veci 11. júla 2005 (2).

               (2)

               Dňa 5. decembra 2005 Rada splnomocnila Komisiu, aby začala rokovania o dohodách o partnerstve s cieľom implementovať akčný plán Únie FLEGT.

               (3)

               Rada 20. decembra 2005 prijala nariadenie (ES) č. 2173/2005 (3) o vytvorení licenčného systému FLEGT na dovoz dreva do Únie z krajín, s ktorými Únia uzavrela dobrovoľné dohody o partnerstve.

               (4)

               Rokovania so Stredoafrickou republikou sa uzavreli a Dobrovoľná dohoda o partnerstve medzi Európskou úniou a Stredoafrickou republikou o vynútiteľnosti práva, správe lesného hospodárstva a obchode s drevom a produktmi z dreva, ktoré sa dovážajú do Európskej únie (FLET) (ďalej len „dohoda“), sa parafovala 21. decembra 2010.

               (5)

               Dohoda by mala byť podpísaná s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dobrovoľnej dohody o partnerstve medzi Európskou úniou a Stredoafrickou republikou o vynútiteľnosti práva, správe lesného hospodárstva a obchode s drevom a produktmi z dreva, ktoré sa dovážajú do Európskej únie (FLEGT) (ďalej len „dohoda“), s výhradou uzavretia uvedenej dohody (4).
   Článok 2
   Týmto sa predseda Rady poveruje určiť osobu splnomocnenú podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 14. novembra 2011

            Za Radu

            predseda

         M. SAWICKI

      (1)  Ú. v. EÚ C 268, 7.11.2003, s. 1.

      (2)  Ú. v. EÚ C 157E, 6.7.2006, s. 482.

      (3)  Ú. v. EÚ L 347, 30.12.2005, s. 1.

      (4)  Znenie dohody sa uverejní spolu s rozhodnutím o jej uzavretí.


title: 2009/528/ES,Euratom: Rozhodnutie Rady z  3. júla 2009 , ktorým sa vymenúva nový člen Komisie Európskych spoločenstiev

text:
               9.7.2009

               SK

               Úradný vestník Európskej únie

               L 178/16

      ROZHODNUTIE RADY

   z 3. júla 2009,
   ktorým sa vymenúva nový člen Komisie Európskych spoločenstiev
   (2009/528/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 215 druhý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 128 druhý odsek,
   keďže:
   Danuta HÜBNEROVÁ listom z 24. júna 2009 odstúpila z funkcie členky Komisie. Je potrebné ju nahradiť na zvyšok jej funkčného obdobia,
   ROZHODLA TAKTO:
   Článok 1
   Týmto sa za člena Komisie na obdobie od 4. júla 2009 do 31. októbra 2009 vymenúva Pawel SAMECKI.
   Článok 2
   Toto rozhodnutie nadobúda účinnosť 4. júla 2009.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 3. júla 2009

            Za Radu

            predseda

         A. BORG


title: Rozhodnutie Rady (SZBP) 2015/666 z 28. apríla 2015, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme

text:
               29.4.2015

               SK

               Úradný vestník Európskej únie

               L 110/14

         ROZHODNUTIE RADY (SZBP) 2015/666
   z 28. apríla 2015,
   ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala 22. apríla 2013 rozhodnutie 2013/184/SZBP (1) o reštriktívnych opatreniach voči Mjanmarsku/Barme.

               (2)

               Rada prijala 14. apríla 2014 rozhodnutie 2014/214/SZBP (2), ktorým sa platnosť reštriktívnych opatrení predlžuje do 30. apríla 2015.

               (3)

               Na základe preskúmania rozhodnutia 2013/184/SZBP by sa platnosť reštriktívnych opatrení mala predĺžiť do 30. apríla 2016.

               (4)

               Rozhodnutie 2013/184/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 3 rozhodnutia 2013/184/SZBP sa týmto nahrádza takto:

      „Článok 3
      Toto rozhodnutie sa uplatňuje do 30. apríla 2016. Podlieha neustálej revízii. Podľa potreby sa predĺži jeho platnosť alebo bude zmenené, ak Rada usúdi, že sa jeho ciele nedosiahli.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 28. apríla 2015

            Za Radu

            predseda

         E. RINKĒVIČS

      (1)  Rozhodnutie Rady 2013/184/SZBP z 22. apríla 2013 o reštriktívnych opatreniach voči Mjanmarsku/Barme a o zrušení rozhodnutia 2010/232/SZBP (Ú. v. EÚ L 111, 23.4.2013, s. 75).

      (2)  Rozhodnutie Rady 2014/214/SZBP zo 14. apríla 2014, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme (Ú. v. EÚ L 111, 15.4.2014, s. 84).


title: Rozhodnutie Rady z 20. apríla 2015, ktorým sa vymenúva náhradník riadiacej rady Európskej agentúry pre bezpečnosť a ochranu zdravia pri práci za Slovensko

text:
               22.4.2015

               SK

               Úradný vestník Európskej únie

               C 130/5

         ROZHODNUTIE RADY
   z 20. apríla 2015,
   ktorým sa vymenúva náhradník riadiacej rady Európskej agentúry pre bezpečnosť a ochranu zdravia pri práci za Slovensko
   (2015/C 130/05)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (1), a najmä na jeho článok 8,
   so zreteľom na zoznamy kandidátov, ktoré Rade predložili vlády členských štátov a zamestnanecké a zamestnávateľské organizácie,
   so zreteľom na zoznamy členov a náhradníkov Poradného výboru pre bezpečnosť a ochranu zdravia pri práci,
   keďže:

               (1)

               Rada rozhodnutiami z 2. decembra 2013 (2), 12. júna 2014 (3), 18. novembra 2014 (4) a 15. decembra 2014 (5) a rozhodnutím (EÚ) 2015/453 (6) vymenovala členov a náhradníkov riadiacej rady Európskej agentúry pre bezpečnosť a ochranu zdravia pri práci na obdobie, ktoré sa končí 7. novembra 2016.

               (2)

               Organizácia zamestnávateľov BUSINESSEUROPE predložila návrh na kandidáta na jedno neobsadené miesto,

         PRIJALA TOTO ROZHODNUTIE:
   Článok 1
   Za náhradníka riadiacej rady Európskej agentúry pre bezpečnosť a ochranu zdravia pri práci sa na obdobie, ktoré sa končí 7. novembra 2016, vymenúva:
   III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Člen

               Náhradník

               Slovensko

               Štefan PETKANIČ

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 20. apríla 2015

            Za Radu

            predseda

         Jānis DŪKLAVS

      (1)  Ú. v. ES L 216, 20.8.1994, s. 1.

      (2)  Rozhodnutie Rady z 2. decembra 2013, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci (Ú. v. EÚ C 360, 10.12.2013, s. 8).

      (3)  Rozhodnutie Rady z 12. júna 2014, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci za Litvu a Maltu (Ú. v. EÚ C 182, 14.6.2014, s. 14); rozhodnutie Rady z 12. júna 2014, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci za Francúzsko (Ú. v. EÚ C 186, 18.6.2014, s. 5).

      (4)  Rozhodnutie Rady z 18. novembra 2014, ktorým sa vymenúvajú člen a náhradník riadiacej rady Európskej agentúry pre bezpečnosť a ochranu zdravia pri práci za Lotyšsko (Ú. v. EÚ C 420, 22.11.2014, s. 6).

      (5)  Rozhodnutie Rady z 15. decembra 2014, ktorým sa vymenúva člen riadiacej rady Európskej agentúry pre bezpečnosť a ochranu zdravia pri práci za Nemecko (Ú. v. EÚ C 453, 17.12.2014, s. 2).

      (6)  Rozhodnutie Rady (EÚ) 2015/453 zo 16. marca 2015, ktorým sa vymenúvajú člen a náhradník riadiacej rady Európskej agentúry pre bezpečnosť a ochranu zdravia pri práci za Dánsko a Nemecko (Ú. v. EÚ L 75, 19.3.2015, s. 18).


title: Rozhodnutie Rady z 21. decembra 1988 o uzavretí dohody vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva

text:
Dôležité právne oznámenie

|

31988D0649

Úradný vestník L 358 , 27/12/1988 S. 0022 - 0024

		Rozhodnutie Radyz 21. decembra 1988o uzavretí dohody vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva(88/649/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže dohoda o spolupráci medzi Európskym hospodárskym spoločenstvom a Marockým kráľovstvom [1] bola podpísaná 25. apríla 1976 a vstúpila do platnosti 1. novembra 1978;keďže by sa mala schváliť dohoda vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva,ROZHODLA TAKTO:Článok 1Týmto sa v mene spoločenstva schvaľuje dohoda vo forme výmeny listov medzi Európskym hospodárskym spoločenstvom a Marockým kráľovstvom o dovoze konzervovaných ovocných šalátov s pôvodom v Maroku do spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.Článok 3Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.Bruseli 21. decembra 1988Za RadupredsedaV. Papandreou[1] Ú. v. ES L 264, 27.9.1978, s. 2.--------------------------------------------------


title: 2011/59/EÚ: Rozhodnutie Rady z  25. októbra 2010 o podpise Dohody vo forme protokolu medzi Európskou úniou a Egyptskou arabskou republikou, ktorou sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, v mene Únie

text:
               1.2.2011

               SK

               Úradný vestník Európskej únie

               L 27/2

         ROZHODNUTIE RADY
   z 25. októbra 2010
   o podpise Dohody vo forme protokolu medzi Európskou úniou a Egyptskou arabskou republikou, ktorou sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, v mene Únie
   (2011/59/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada poverila 24. februára 2006 Komisiu začať rokovania s partnermi v stredomorskom regióne s cieľom zriadiť mechanizmus urovnávania sporov týkajúcich sa obchodných ustanovení.

               (2)

               Komisia viedla rokovania a radila sa s výborom ustanoveným článkom 207 zmluvy a v rámci smerníc na rokovania vydaných Radou.

               (3)

               Tieto rokovania sa skončili a Dohoda vo forme protokolu (ďalej len „protokol“) medzi Európskou úniou a Egyptskou arabskou republikou, ktorou sa zriaďuje mechanizmus urovnávania sporov uplatniteľný na spory podľa ustanovení o obchode Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (1), bola parafovaná 27. apríla 2010.

               (4)

               Protokol by sa mal podpísať,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje podpis Dohody vo forme protokolu medzi Európskou úniou a Egyptskou arabskou republikou, ktorou sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej („protokol“), s výhradou uzavretia uvedeného protokolu (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie s výhradou jeho uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 25. októbra 2010

            Za Radu

            predsedníčka

         C. ASHTON

      (1)  Ú. v. EÚ L 304, 30.9.2004, s. 39.

      (2)  Text protokolu sa uverejní s rozhodnutím o jeho uzavretí.


title: 2013/157/EÚ: Rozhodnutie Rady zo 7. marca 2013 , ktorým sa stanovuje dátum začatia uplatňovania rozhodnutia 2007/533/SVV o zriadení, prevádzke a využívaní Schengenského informačného systému druhej generácie (SIS II)

text:
               27.3.2013

               SK

               Úradný vestník Európskej únie

               L 87/8

         ROZHODNUTIE RADY
   zo 7. marca 2013,
   ktorým sa stanovuje dátum začatia uplatňovania rozhodnutia 2007/533/SVV o zriadení, prevádzke a využívaní Schengenského informačného systému druhej generácie (SIS II)
   (2013/157/EÚ)
   RADA EURÓPSKEJ ÚNIE,
   so zreteľom na rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (1), a najmä na jeho článok 71 ods. 2,
   keďže:

               (1)

               V článku 71 ods. 2 rozhodnutia 2007/533/SVV sa stanovuje, že uvedené rozhodnutie sa uplatňuje na členské štáty zúčastňujúce sa na SIS 1 + od dátumu, ktorý určí Rada, ktorá sa uznáša jednomyseľne členmi zastupujúcimi vlády členských štátov, ktoré sa zúčastňujú na SIS 1+.

               (2)

               Podľa článku 11 ods. 3 nariadenia Rady (EÚ) č. 1272/2012 z 20. decembra 2012 o prechode zo Schengenského informačného systému (SIS 1+) na Schengenský informačný systém druhej generácie (SIS II) (2) prepnutie na SIS II začne v deň, ktorý Rada stanoví v súlade s článkom 71 ods. 2 rozhodnutia 2007/533/SVV.

               (3)

               Komisia v súlade s článkom 71 ods. 3 písm. a) rozhodnutia 2007/533/SVV prijala potrebné vykonávacie opatrenia, a to vykonávacie rozhodnutie Komisie 2013/115/EÚ (3), ktorým sa prijíma príručka SIRENE a ostatné vykonávacie opatrenia pre druhú generáciu Schengenského informačného systému (SIS II), a rozhodnutie Komisie 2010/261/EÚ zo 4. mája 2010 o bezpečnostnom pláne pre centrálny SIS II a komunikačnú infraštruktúru (4).

               (4)

               V súlade s článkom 71 ods. 3 písm. b) rozhodnutia 2007/533/SVV všetky členské štáty, ktoré sa v plnom rozsahu zúčastňujú na SIS 1+, oznámili Komisii, že vykonali potrebné technické a právne opatrenia na spracúvanie údajov SIS II a výmenu doplňujúcich informácií.

               (5)

               Komisia v súlade s článkom 71 ods. 3 písm. c) rozhodnutia 2007/533/SVV vyhlásila, že sa úspešne dokončila komplexná skúška SIS II, ktorú vykonala Komisia spolu s členskými štátmi. Príslušné prípravné orgány Rady odsúhlasili navrhovaný výsledok skúšky 6. februára 2013 a potvrdili, že úroveň funkčnosti SIS II je minimálne rovnocenná s úrovňou SIS 1+.

               (6)

               Komisia v súlade s článkom 71 ods. 3 písm. d) rozhodnutia 2007/533/SVV vykonala potrebné technické opatrenia na umožnenie prepojenia centrálneho SIS II s N.SIS II dotknutých členských štátov.

               (7)

               V súlade s článkom 9 ods. 1 a 5 nariadenia (EÚ) č. 1272/2012 členské štáty, ktoré sa zúčastňujú na SIS 1+, úspešne vykonali funkčné skúšky SIRENE a príslušné prípravné orgány Rady 15. februára 2013 potvrdili ich výsledky.

               (8)

               Podmienky stanovené v článku 71 ods. 3 rozhodnutia 2007/533/SVV tak boli splnené a je na Rade, aby určila dátum, od ktorého sa SIS II začne uplatňovať v členských štátoch, ktoré sa zúčastňujú na SIS 1+.

               (9)

               Vzhľadom na potrebu prevádzkového spustenia SIS II v čo najkratšom čase, toto rozhodnutie by malo nadobudnúť účinnosť dňom jeho uverejnenia v Úradnom vestníku Európskej únie.

               (10)

               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a vývoji schengenského acquis
                   (5), ktoré patria do oblasti uvedenej v článku 1 bode G rozhodnutia Rady 1999/437/ES (6) o určitých vykonávacích predpisoch k uvedenej dohode.

               (11)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (7), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2008/146/ES (8).

               (12)

               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (9), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2011/350/EÚ (10).

               (13)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (14)

               Spojené kráľovstvo sa zúčastňuje na tomto rozhodnutí v súlade s článkom 5 ods. 1 Protokolu (č. 19) o schengenskom acquis začlenenom do rámca Európskej únie, ktorý je pripojený k Zmluve o Európskej únii a Zmluve o fungovaní Európskej únie, a v súlade s článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (11).

               (15)

               Írsko sa zúčastňuje na tomto rozhodnutí v súlade s článkom 5 ods. 1 Protokolu (č. 19) o schengenskom acquis začlenenom do rámca Európskej únie, ktorý je pripojený k Zmluve o Európskej únii a Zmluve o fungovaní Európskej únie, a v súlade s článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (12).

               (16)

               Toto rozhodnutie sa uplatňuje bez toho, aby boli dotknuté pravidlá čiastočnej účasti Írska a Spojeného kráľovstva na schengenskom acquis, ako sa stanovuje v rozhodnutiach 2002/192/ES a 2000/365/ES.

               (17)

               Pokiaľ ide o Cyprus, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 3 ods. 2 Aktu o pristúpení z roku 2003.

               (18)

               Treba uviesť, že podľa článku 3 nariadenia Európskeho parlamentu a Rady (ES) č. 1986/2006 z 20. decembra 2006, ktoré sa týka prístupu útvarov zodpovedných za vydávanie osvedčení o evidencii vozidiel v členských štátoch do Schengenského informačného systému druhej generácie (SIS II) (13), sa uvedené nariadenie uplatňuje odo dňa stanoveného v súlade s článkom 71 ods. 2 rozhodnutia 2007/533/SVV,

         PRIJALA TOTO ROZHODNUTIE:
   Článok 1
   Rozhodnutie 2007/533/SVV sa v členských štátoch, ktoré sa zúčastňujú na SIS 1+, začne uplatňovať od 9. apríla 2013.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. marca 2013

            Za Radu

            predseda

         A. SHATTER

      (1)  Ú. v. EÚ L 205, 7.8.2007, s. 63.

      (2)  Ú. v. EÚ L 359, 29.12.2012, s. 21.

      (3)  Ú. v. EÚ L 71, 14.3.2013, s. 1.

      (4)  Ú. v. EÚ L 112, 5.5.2010, s. 31.

      (5)  Ú. v. ES L 176, 10.7.1999, s. 36.

      (6)  Ú. v. ES L 176, 10.7.1999, s. 31.

      (7)  Ú. v. EÚ L 53, 27.2.2008, s. 52.

      (8)  Ú. v. EÚ L 53, 27.2.2008, s. 1.

      (9)  Ú. v. EÚ L 160, 18.6.2011, s. 21.

      (10)  Ú. v. EÚ L 160, 18.6.2011, s. 19.

      (11)  Ú. v. ES L 131, 1.6.2000, s. 43.

      (12)  Ú. v. ES L 64, 7.3.2002, s. 20.

      (13)  Ú. v. EÚ L 381, 28.12.2006, s. 1.


title: Rozhodnutie Rady 2012/329/SZBP z  25. júna 2012 , ktorým sa predlžuje mandát osobitného zástupcu Európskej únie pre Africký roh

text:
               26.6.2012

               SK

               Úradný vestník Európskej únie

               L 165/62

         ROZHODNUTIE RADY 2012/329/SZBP
   z 25. júna 2012,
   ktorým sa predlžuje mandát osobitného zástupcu Európskej únie pre Africký roh
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 8. decembra 2011 prijala rozhodnutie 2011/819/SZBP (1), ktorým vymenovala pána Alexandra RONDOSA za osobitného zástupcu Európskej únie (OZEÚ) pre Africký roh. Mandát OZEÚ skončí 30. júna 2012.

               (2)

               Mandát OZEÚ by sa mal predĺžiť o ďalšie obdobie v trvaní 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Alexandra RONDOSA ako OZEÚ pre Africký roh sa týmto predlžuje do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   Na účely mandátu OZEÚ sa vymedzuje, že Africký roh zahŕňa Džibutskú republiku, Eritrejský štát, Etiópsku federatívnu demokratickú republiku, Kenskú republiku, Somálsko, Sudánsku republiku, Juhosudánsku republiku a Ugandskú republiku. Pokiaľ ide o otázky so širšími regionálnymi dôsledkami vrátane pirátstva, OZEÚ bude podľa potreby spolupracovať s krajinami a regionálnymi subjektmi mimo regiónu Afrického rohu.
   Vzhľadom na potrebu regionálneho prístupu k vzájomne súvisiacim výzvam, ktorým región čelí, bude OZEÚ pre Africký roh úzko spolupracovať s OZEÚ pre Sudán a Južný Sudán, ktorý bude v týchto dvoch krajinách naďalej vykonávať svoj mandát.
   Článok 2
   Ciele politiky
   1.   Mandát OZEÚ je založený na cieľoch politiky Únie v súvislosti s Africkým rohom, ako sa uvádzajú v strategickom rámci prijatom 14. novembra 2011, a jeho cieľom je aktívne prispievať k regionálnemu a medzinárodnému úsiliu o dosiahnutie trvalého mieru, bezpečnosti a rozvoja v uvedenom regióne. Cieľom OZEÚ bude okrem toho zvýšiť kvalitu, intenzitu, vplyv a viditeľnosť viaczložkovej angažovanosti Únie v oblasti Afrického rohu.
   2.   Naďalej sa bude prioritne riešiť problém Somálska a regionálny rozmer konfliktu, ako aj pirátstvo, ktorého základnou príčinou je nestabilita Somálska.
   3.   Pokiaľ ide o Somálsko, cieľom politiky Únie je prostredníctvom koordinovaného a účinného využívania všetkých svojich nástrojov podporovať Somálsko a jeho ľud pri návrate na cestu mieru a prosperity. Únia na tento účel podporuje úlohu Organizácie spojených národov (OSN) pri uľahčovaní vykonávania dôveryhodného a inkluzívneho politického procesu pod vedením Somálska a spolu s medzinárodnými a regionálnymi partnermi bude naďalej aktívne prispievať k vykonávaniu mierovej dohody z Džibuti a jej opatrení určených na dobu nasledujúcu po prechodnom období.
   4.   Pokiaľ ide o pirátstvo, úlohou OZEÚ je vypracovať a uplatňovať koherentný, účinný a vyvážený prístup Únie k pirátstvu s pôvodom v Somálsku, ktorý bude zahŕňať všetky zložky činnosti Únie, najmä zložiek v oblasti politiky, bezpečnosti a rozvoja, a v súvislosti s pirátstvom má OZEÚ byť kľúčovým prostredníkom Únie pre medzinárodné spoločenstvo vrátane regiónu východnej a južnej Afriky/Indického oceánu.
   Článok 3
   Mandát
   1.   Na dosiahnutie cieľov politiky Únie v súvislosti s Africkým rohom sa OZEÚ udeľuje mandát:

               a)

               spolupracovať so všetkými príslušnými zainteresovanými stranami regiónu, vládami, súčasnými regionálnymi orgánmi, medzinárodnými a regionálnymi organizáciami, občianskou spoločnosťou a diaspórami na účely podpory cieľov Únie a prispievania k lepšiemu pochopeniu úlohy Únie v danom regióne;

               b)

               zastupovať Úniu na príslušných medzinárodných fórach a v prípade potreby zabezpečiť viditeľnosť podpory Únie pri riešení kríz a predchádzaní krízam;

               c)

               podporovať účinnú regionálnu politickú spoluprácu a hospodársku integráciu prostredníctvom partnerstva Únie s Africkou úniou (AÚ) a subregionálnymi organizáciami;

               d)

               prispievať k vykonávaniu politiky Únie zameranej na Africký roh v úzkej spolupráci s Európskou službou pre vonkajšiu činnosť (ESVČ), delegáciami Únie v regióne, ako aj s Komisiou;

               e)

               pokiaľ ide o Somálsko, OZEÚ bude v úzkej koordinácii s príslušnými regionálnymi a medzinárodnými partnermi aktívne prispievať k činnostiam a iniciatívam zameraným na vykonávanie mierovej dohody z Džibuti a jej opatrení, ktoré sa prijmú po prechodnom období, k podpore budovania inštitúcií, právneho štátu a vytvoreniu spôsobilých riadiacich štruktúr na všetkých úrovniach, zvýšeniu bezpečnosti, podpore spravodlivosti, národnému zmiereniu a dodržiavaniu ľudských práv, ako aj k zlepšeniu humanitárneho prístupu predovšetkým v strednej a južnej časti Somálska prostredníctvom vhodných činností na podporu dodržiavania medzinárodného humanitárneho práva, zabezpečenie súladu s humanitárnymi zásadami ľudskosti, neutrality, nestrannosti a nezávislosti;

               f)

               udržiavať úzku a aktívnu spoluprácu s osobitným zástupcom generálneho tajomníka Organizácie spojených národov pre Somálsko, zúčastňovať sa na práci medzinárodnej kontaktnej skupiny pre Somálsko a iných príslušných fór a podporovať koordinovaný a koherentný medzinárodný prístup k Somálsku, a to aj prostredníctvom vojenskej misie Európskej únie na podporu výcviku bezpečnostných síl Somálska (EUTM Somalia), operácie EUNAVFOR Atalanta, EUCAP Nestor a pokračujúcej podpory Únie misie Africkej únie v Somálsku (AMISOM), a to v úzkej spolupráci s členskými štátmi;

               g)

               pozorne sledovať regionálny rozmer somálskej krízy vrátane terorizmu, pašovania zbraní, tokov utečencov a migračných tokov, námornej bezpečnosti, pirátstva a súvisiacich finančných tokov;

               h)

               pokiaľ ide o pirátstvo, udržiavať si prehľad o všetkých činnostiach Únie v rámci ESVČ, Komisie a členských štátov a udržiavať pravidelné politické kontakty na vysokej úrovni s krajinami regiónu, ktoré sú postihnuté pirátstvom s pôvodom v Somálsku, regionálnymi organizáciami, kontaktnou skupinou OSN pre pirátstvo pri somálskom pobreží, OSN a inými kľúčovými aktérmi, s cieľom zabezpečiť koherentný a komplexný prístup k pirátstvu a kľúčovú úlohu Únie v rámci medzinárodného úsilia vynakladaného na boj proti pirátstvu. To zahŕňa aktívnu podporu Únie budovania regionálnych námorných kapacít a trestného stíhania pirátov a zabezpečenie toho, že základné príčiny pirátstva v rámci Somálska sa odstránia. Rovnako to zahŕňa pokračujúcu podporu regiónu východnej a južnej Afriky/Indického oceánu pri vykonávaní stratégie na boj proti pirátstvu a akčného plánu, ako aj uplatňovaní kódexu správania z Džibuti;

               i)

               sledovať politický vývoj v regióne a prispievať k rozvoju politiky Únie zameranej na tento región, a to aj v súvislosti s otázkou hraníc medzi Etiópiou a Eritreou a vykonávaním dohody z Alžíru, s iniciatívou pre povodie Nílu a inými znepokojujúcimi otázkami týkajúcimi sa tohto regiónu, ktoré ovplyvňujú jeho bezpečnosť, stabilitu a prosperitu;

               j)

               pozorne sledovať výzvy týkajúce sa riešenia cezhraničných výziev v oblasti Afrického rohu vrátane akýchkoľvek politických a bezpečnostných dôsledkov humanitárnych kríz;

               k)

               prispievať k vykonávaniu politiky Únie v oblasti ľudských práv v regióne Afrického rohu vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní v tejto súvislosti.

         2.   Na účely plnenia svojho mandátu OZEÚ okrem iného:

               a)

               poskytuje poradenstvo a v prípade potreby podáva správy o vymedzení pozícií Únie na medzinárodných fórach s cieľom iniciatívne podporovať komplexný politický prístup Únie zameraný na Africký roh;

               b)

               udržiava si prehľad o všetkých činnostiach Únie a úzko spolupracovať so všetkými príslušnými delegáciami Únie;

               c)

               zabezpečí prítomnosť Únie v Mogadišu.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s ESVČ a jej príslušnými oddeleniami.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. júla 2012 do 30. júna 2013 je 4 900 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické a bezpečnostné otázky vyplývajúce z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takto vyslaného personálu hradí príslušný členský štát, resp. inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ, vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa podľa potreby dohodnú s hostiteľskou krajinou alebo hostiteľskými krajinami. Členské štáty a Komisia poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               na základe usmernenia ESVČ vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre danú misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV poskytovať správy Rade pre zahraničné veci.
   2.   OZEÚ v koordinácii s delegáciami Únie v Africkom rohu podáva správy o najlepšom spôsobe realizácie iniciatív Únie, akou je napríklad príspevok Únie k reformám, ako aj začleňovaní politických aspektov príslušných rozvojových projektov Únie.
   Článok 12
   Koordinácia
   1.   OZEÚ prispieva k jednotnosti, konzistencii a účinnosti akcie Únie a v záujme dosiahnutia cieľov politiky Únie pomáha zabezpečovať, aby všetky nástroje Únie a akcie členských štátov pôsobili súdržne. Činnosť OZEÚ sa koordinuje s činnosťou delegácií Únie a Komisie, ako aj s činnosťou ďalších OZEÚ, ktorí pôsobia v regióne, najmä s OZEÚ pre Sudán a Južný Sudán a OZEÚ pri AÚ. OZEÚ pravidelne poskytuje informácie misiám členských štátov a delegáciám Únie pôsobiacim v regióne.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ v úzkej koordinácii s príslušnými delegáciami Únie na miestnej úrovni politicky usmerňuje veliteľa ozbrojených síl operácie EUNAVFOR Atalanta, veliteľa misie EUTM Somalia a vedúceho misie EUCAP Nestor. OZEÚ, velitelia operácií EÚ a civilný veliteľ operácie sa podľa potreby vzájomne radia.
   3.   OZEÚ úzko spolupracuje s orgánmi zúčastnených štátov, OSN, AÚ, Medzivládnym úradom pre rozvoj (IGAD), inými národnými, regionálnymi a medzinárodnými zainteresovanými stranami, ako aj s občianskou spoločnosťou v regióne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca decembra 2012 správu o pokroku a na konci svojho mandátu súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. EÚ L 327, 9.12.2011, s. 62.

      (2)  Ú. v. EÚ L 141, 27.5.2011, s. 17.


title: 2009/80/ES: Rozhodnutie Európskeho parlamentu a Rady z  18. decembra 2008 , o mobilizácii Fondu solidarity Európskej únie podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               30.1.2009

               SK

               Úradný vestník Európskej únie

               L 26/3

      ROZHODNUTIE EURÓPSKEHO PARLAMENTU A RADY

   z 18. decembra 2008,
   o mobilizácii Fondu solidarity Európskej únie podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2009/80/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých katastrofami.

               (2)

               Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých je možné fond mobilizovať.

               (4)

               Cyprus predložil žiadosť o mobilizáciu fondu v súvislosti s prírodnou katastrofou spôsobenou suchom,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2008 sa mobilizuje Fond solidarity Európskej únie s cieľom poskytnúť prostriedky vo výške 7 605 445 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 18. decembra 2008

            Za Európsky parlament

            predseda

         H.-G. PÖTTERING

            Za Radu

            predseda

         E. WOERTH

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


title: 2013/414/EÚ: Rozhodnutie Rady z  28. júna 2013 , ktorým sa vymenúva španielsky člen Európskeho hospodárskeho a sociálneho výboru

text:
               2.8.2013

               SK

               Úradný vestník Európskej únie

               L 206/6

         ROZHODNUTIE RADY
   z 28. júna 2013,
   ktorým sa vymenúva španielsky člen Európskeho hospodárskeho a sociálneho výboru
   (2013/414/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh španielskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Alberta NADALA BELDU sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Eduardo del PUEYO PÉREZ sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 28. júna 2013

            Za Radu

            predseda

         E. GILMORE

      (1)  Ú. v. EÚ L 251, 25.9.2010, s. 8.


title: 2009/216/ES: Rozhodnutie Európskeho parlamentu z  22. apríla 2008 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2006

text:
               31.3.2009

               SK

               Úradný vestník Európskej únie

               L 88/174

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2006
   (2009/216/ES)
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (4), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0128/2008),

               1.

               berie na vedomie konečnú účtovnú závierku Európskej agentúry pre bezpečnosť a ochranu zdravia pri práci pripojenú k správe Dvora audítorov;

               2.

               schvaľuje účtovnú závierku Európskej agentúry pre bezpečnosť a ochranu zdravia pri práci za rozpočtový rok 2006;

               3.

               poveruje svojho predsedu, aby toto rozhodnutie postúpil riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 26.

      (2)  Ú. v. EÚ C 309, 19.12.2007, s. 62.

      (3)  Ú. v. ES L 248, 16.9.2002, s. 1.

      (4)  Ú. v. ES L 216, 20.8.1994, s. 1.

      (5)  Ú. v. ES L 357, 31.12.2002, s. 72.